**8. A FŐBB NYELVVÁLTOZATOK: AZ IRODALMI NYELV, A KÖZNYELV, A NYELVJÁRÁSOK ÉS A CSOPORTNYELVEK**

A magyar nyelv a kezdetektől fogva tagolódik, a mai ember is többféle nyelvváltozatot ismer és használ. Azt, hogy egyes helyzetekben milyen **nyelvhasználati módot alkalmazunk, kódnak** nevezzük, ezek megválasztását (idő, helyzet, beszélgetőpartner szerint) **kódváltásnak** nevezzük.

**A nyelvváltozatok összessége a nemzeti nyelv**. Tagolása:

1. normatív nyelvváltozat

2. területi nyelvváltozat

3. társadalmi csoportok szerinti nyelvváltozat.

**1. Normatív nyelvváltozat (irodalmi nyelv, köznyelv).**

- nyelvi normát (szabályrendszert, hagyományt) követ

- célja: a nyelvi eszmény, a „követendő példa" megvalósítása

Változatai:

a**) az irodalmi nyelv** a normatív nyelv **írott**, legigényesebb változata, nagyközösségi célú (különféle stílusváltozatai lehetnek (pl. szépirodalmi, tudományos, publicisztikai, hivatalos)

b) **a köznyelv**: a nemzeti nyelv **beszélt** változata, közösségi célú (ebből következően kevésbé igényes, mint az irodalmi nyelv)

(A reformáció, ellenreformáció korában kezdődött a nyelvi egységesülés kibontakozása. A 17. században nyelvtanok keletkeztek, ezek a nyelvi normalizálást, egységesülést szolgálták. A felvilágosodás korában a magyar nyelv jogaiért folyt a küzdelem. A 19. század elején bontakozott ki a nyelvújítási mozgalom, ez az egységes irodalmi nyelv kialakulását tette lehetővé. Kialakult a köznyelv, alapja a zempléni e-ző nyelvjárás lett.)

**2. területi nyelvváltozatok (= nyelvjárások v. dialektusok)**

A magyar nyelvjárások között nincs éles különbség, az eltérések elsősorban hangtani és szókincsbeli jellegűek, kisebb mértékben alaktani és mondattaniak.

**Nyelvjárástípusaink: dunántúli, tiszai, északkeleti, palóc, déli, nyugati, mezőségi, székely, csángó**

a) **hangtani eltérés:** pl. a szegedi ö-ző (pl. embör), a palóc a-zó, a tiszai í-ző (pl. píz, szíp), szabolcsi kettőshangzók (diftongusok, pl. lou, köü, kéik stb.)

b) **szókincsbeli eltérés (azaz tájszavak)**

- **valódi tájszó**: csak az adott területen ismert, köznyelvben nem (pl. paszuly, pulya, csupor, lajtorja (ma már közülük sok köznevesült, azaz elterjedt)

- **jelentésbeli tájszavak**: a köznyelvben is megvannak, de más jelentésben (pl. derék - 'kövér' Szabolcsban és Hajdú-Biharban; szigorú - 'vézna' Székelyföldön stb.

- **alak szerinti tájszavak:** pl. pénz - píz, kolompér - krumpli

c) **alaktani eltérések:**

- pl. igeragozásban (E/3. személy: megyen, E/2. tudol, mondol (Szabolcsban)

- hová? - Kovácséknál megyek (Szabolcsban); Kovácsék megyek (Hajdúság)

- késvel (nincs hasonulás a göcseji nyelvjárásban)

d) **mondattani eltérések**

- pl. El kell menjek. (kettős állítás - Erdélyben honos - napjainkban a köznyelvben is terjed.

 Napjainkban a tömegkommunikáció révén a köznyelv erősen hat a nyelvjárásokra (csökkenti a különbségeket).

**3. társadalmi nyelvváltozatok (=csoportnyelvek, szociolektusok) -  a társadalmi tagolódás szerinti nyelvváltozat**

a) **szaknyelvek** (főleg foglalkozások szerinti változat): mesterségek, szakmák, hivatali nyelv, mozgalmi nyelv, tudományos nyelv stb. tartozik ide

b) **hobbinyelvek (**szabadidőben űzött foglalkozások, szórakozások nyelve). Pl. sportágak nyelve, játékok nyelve stb.

c) **életkori nyelvváltozatok:** pl. gyereknyelv, diáknyelv, ifjúsági nyelv, katonai nyelv stb.

d)  **Egy- egy társadalmi réteg, csoport tudatosan felépített, a csoporthoz tartozást ily módon is hangsúlyozó elkülönült, sajátos nyelvhasználata:**

**A) az argó (tolvajnyelv)**

Cél: a nyelvet a beavatottakon kívül más ne értse, a titok megőrzése, a lelepleződés elkerülése A szavak: teljesen újak vagy köznyelvi szavak eltorzításából, vagy más jelentésben történő használatából erednek

A köznyelvre, a szlengre, az ifjúsági nyelvre is hat

**B) a szleng** Alacsonyabb igényű nyelvhasználat, többnyire hátrányos társadalmi helyzetű csoportokhoz kötődik.Szókészlete gyorsan változik, mindig megújul.Szoros a kapcsolata az argóval, az ifjúsági nyelvvel, hat a köznyelvre.

Fontos szociológiai, művészeti, társadalmi üzenetet hordozva bekerül irodalmi művekbe, filmekbe

|  |  |  |  |
| --- | --- | --- | --- |
| tejel  telcsi Teker tej tbc | pénzt ad  telefon 1.Közösül 2.marihuánás cigit sodor,fogyaszt sperma tablettás bor colával | tatyó | táska |

Az egyes rétegek között mozgás érvényesül - pl. a szaknyelv is hat a köznyelvre, szakszavak **köznevesülhetnek** - pl. sportkifejezések.

Read more: <http://www.tetelbank.hupont.hu/22/nyelvtan-2#ixzz3ulBZABFg>